                      højesterets kendelse
                         afsagt mandag den 23. august 2010
sag 72/2010
advokat keld parsbergs
påkære i sagen:
a
(advokat keld parsberg)
mod
b
(advokat marianne wittenkamp)
den påkærede kendelse er afsagt af østre landsret 21. afdeling den 16. juli 2009.
i påkendelsen har deltaget tre dommere: niels grubbe, poul dahl jensen og thomas rørdam.
påstande
kærende, advokat keld parsberg, har nedlagt påstand om, at landsretten skal genoptage kæ-
remålet og realitetsbehandle kæren, der angår salærfastsættelse i en forældremyndighedssag.
sagens oplysninger
ved kendelse af 8. juli 2009 afviste østre landsret at behandle kære over retten i roskildes
fastsættelse af salær i sagen under henvisning til, at kærefristen på 2 uger efter retsplejelovens
§ 394, stk. 1, ikke var overholdt.
advokat keld parsberg anmodede herefter landsretten om at genoptage kæresagen med hen-
blik på realitetsbehandling af kæren, da han først den 9. juni 2009 havde modtaget underret-
ning om byrettens salærafgørelse af 25. maj 2009.
                                               - 2 -
ved kendelse af 16. juli 2009 afviste landsretten at genoptage kæresagens behandling, da der
ikke fandtes at være hjemmel til genoptagelse. ved kendelse af 10. august 2009 afviste lands-
retten at tillade kære efter kærefristens udløb.
procesbevillingsnævnet har den 13. oktober 2009 meddelt tilladelse til, at kendelserne af 8.
juli og 16. juli 2009 påkæres til højesteret.
advokat keld parsberg har herefter alene påkæret kendelsen af 16. juli 2009 til højesteret.
højesterets begrundelse og resultat
advokat keld parsberg har ikke efter procesbevillingsnævnets tilladelse af 13. oktober 2009
påkæret landsrettens kendelse af 8. juli 2009 til højesteret, og denne kendelse står derfor ved
magt, jf. retsplejelovens § 394, stk. 2, 1. pkt. der foreligger ikke tilladelse til kære af lands-
rettens kendelse af 10. august 2009 til højesteret.
af de grunde, der er anført af landsretten, stadfæster højesteret landsrettens kendelse af 16.
juli 2009.
                                        thi bestemmes:
landsrettens kendelse af 16. juli 2009 stadfæstes.
